bayerprosessen
Store norske leksikon,Realfag,Kjemi,Elektrokjemi og metallurgi,Prosessmetallurgi
Bayerprosessen er den eldste og mest brukte metoden for fremstilling av aluminiumoksid fra bauxitt. Den er utviklet av østerrikeren Carl Josef Bayer omkring 1890.
Metoden Meteoden består i å autoklavbehandle bauxitt med lavt innhold av silisiumdioksid med natronlut, slik at mesteparten av aluminiumoksidinnholdet går i oppløsning. Etter filtrering utfelles aluminiumhydroksidet hydrargylitt ved kimtilsetning og avkjøling. Etter filtrering og vasking, kalsineres hydroksidet i trommelovn ved 1300 °C. Oksidet inneholder små mengder forurensninger, i det vesentlige jernoksid, silisiumdioksid og titandioksid samt alkalier. Kalsinert oksid fra bayerprosessen benyttes hovedsakelig til elektrolytisk fremstilling av aluminium. Den overveiende andel av norsk aluminiumproduksjon er basert på importert oksid fremstilt ved bayerprosessen. Les mer i Store norske leksikon aluminium bauxitt